সৌর দেবদেবীগণের তালিকা

সৌর দেবদেবী বলতে সূর্য অথবা সচরাচর ক্ষেত্রে সূর্যের প্রত্যক্ষ শক্তি ও ক্ষমতা-সংক্রান্ত কোনও বৈশিষ্ট্যের প্রতিনিধিত্বকারী দেবদেবীদের বোঝায়। নথিবদ্ধ ইতিহাসের অধিকাংশ পর্যায়েই বিভিন্ন আকারে সৌর দেবদেবী ও সূর্যের উপাসনার কথা জানা যায়। নিচে **সৌর দেবদেবীদের তালিকা** দেওয়া হল:

## [[আফ্রিকান পুরাণ|আফ্রিকান]]
* আনইয়ানঔ – ইগবো দেবী, যিনি সূর্যে বসবাস করেন বলে কথিত হন। 
* মাগেক – তেনেরিফেতে পূজিত সূর্য ও আলোর দেবী।
* মাঔ – সূর্য ও চন্দ্রের সঙ্গে যুক্ত ডাহোমি দেবী।
* এনগাই - কাম্বা, কিকুয়ু ও মাসাই সূর্য দেবতা
* উমভেলিনকাঙ্গি - কোসা ও জুলু জাতির সূর্য ও আকাশ দেবতা
* ইনয়াঙ্গা – জুলু জাতির চন্দ্র দেবী
* উখুলুখুলওয়ানা নক্ষত্র – জুলু জাতির পূর্বপুরুষ। কথিত আছে, তিনি নক্ষত্রলোক থেকে এসেছিলেন এবং জুলুদের কু্টির নির্মাণ ও ইসিনতুর উচ্চ আইন শিক্ষা দেন।

### [[মিশরীয় পুরাণ]]

* আমুন – সৃষ্টিকর্তা দেবতা, যাঁকে ক্ষেত্রবিশেষে সূর্য দেবতা হিসাবে চিহ্নিত করা হত।
* আতেন – সূর্য দেবতা, সূর্যের দৃশ্যমান চাকতি।
* আতুম – "বিশ্বের অন্তকর্তা", তিনি অস্তগামী সূর্যের প্রতীক।
* বাস্ত – সূর্যের সঙ্গে যুক্ত বিড়ালমুখী দেবী 
* হাথোর – হোরাস ও রা-র মা এবং সূর্যের দেবী
* হোরাস – আকাশ দেবতা, যাঁর ডান চোখটিকে সূর্য ও বাঁ চোখটিকে চাঁদ মনে করা হত।
* প্‌তাহ – শিল্পকৌশল, শিল্পকলা ও উর্বরতার দেবতা, ক্ষেত্রবিশেষে তাঁকে রাত্রিকালে সূর্যের প্রতিনিধি হিসাবে বর্ণনা করা হয়েছে।
* রা – সূর্য দেবতা
* সেখমেত – যুদ্ধ ও সূর্যের দেবী, ক্ষেত্রবিশেষে তাঁকে মহামারীর দেবী এবং মরুভূমির স্রষ্টা হিসাবেও বর্ণনা করা হয়েছে।
* সোপদু – যুদ্ধ ও গ্রীষ্মকালীন সূর্যের দাবদাহের দেবতা।

## আমেরিকান
### [[আজটেক পুরাণ]]
* হুইটজিলোপোচটিল – সূর্য ও যুদ্ধের দেবতা
* নানাহুয়াটজিন – সূর্য দেবতা
* টিওয়াওমিকুই – হারানো আত্মা, সূর্য, দিনের ষষ্ঠ ঘণ্টার দেবতা
* টোনাটিউহ্‌ – সূর্য দেবতা ও স্বর্গের রাজা

### [[ব্রাজিলীয় পুরাণ]]
* গুয়ারাচি – সূর্য দেবতা (গুয়ারানি পুরাণ)
* মেরি – লৌকিক যোদ্ধা ও সূর্য দেবতা

### [[ইনকা পুরাণ]]
* ইনতি – সূর্য দেবতা এবং ইনকা সাম্রাজ্যের পৃষ্ঠপোষক দেবতা
* চ’আস্কা ("শুক্র") বা চ’আস্কা কুইলুর ("শুক্র তারা") ছিলেন ঊষা ও সন্ধ্যার দেবী, শুক্র গ্রহ

### [[ইনুইট পুরাণ]]
* আকিচা – আলাস্কায় পূজিত সূর্য দেবী
* মালিনা – সূর্য দেবী (প্রধানত গ্রিনল্যান্ডের কিংবদন্তিতে পাওয়া যায়)।

### [[মায়া পুরাণ]]
* আহ্‌ কিন – সূর্য দেবতা, সংশয় আনয়নকারী, অন্ধকারের সঙ্গে যুক্ত অমঙ্গলের থেকে রক্ষাকর্তা
* হুনাহ্‌পু – মায়া যমজ যোদ্ধাদ্বয়ের অন্যতম; তিনি সূর্যে এবং তাঁর ভাই চাঁদে রূপান্তরিত হয়েছিলেন।
* কিনিচ আহাউ – সূর্য দেবতা

### [[মুইসকা ধর্ম|মুসইসকা পুরাণ]]
* সুই – সূর্য দেবতা ও চন্দ্র দেবী চিয়ার স্বামী

### [[স্থানীয় আমেরিকান পুরাণ]]
* ওহোনা’এই – নাভাজো সূর্য দেবতা, তিনি ‘দিনের শাসনকারী’ নামে পরিচিত।
* কিসোসেন – আবেনাকি সৌর দেবতা, ইনি এক ইগল পাখি যিনি পাখা খুললে দিন সৃষ্টি হয় এবং পাখা বন্ধ করলে রাত্রি নেমে আসে বলে কথিত।
* নাপিওয়া – ব্ল্যাকফুট সূর্য দেবতা
* তাওয়া – হোপি সৃষ্টিকর্তা ও সূর্য দেবতা
* উই – লাকোটা সূর্য দেবতা

## এশীয়
### [[আইনু পুরাণ]]
* চুপ কামুই – এক চন্দ্র দেবী যিনি সূর্য দেবী হওয়ার জন্য পর্যায়ক্রমে তাঁর ভাইয়ের স্থান গ্রহণ করেন।

### [[আরব্য পুরাণ]]
* মালাকবেল – সূর্য দেবতা
* শামস/শামসুন – হিমারে ও সাবিনদের দ্বারা পূজিত এক সৌর দেবী।

### [[বৌদ্ধ পুরাণ]]
* মারীচি – স্বর্গ, সূর্য ও আলোর দেবী
* সূর্য – সূর্য দেবতা (সুরিয় পরিত্থ, সূত্র পিটক, পালি ত্রিপিটক, থেরবাদ বৌদ্ধধর্ম)

### [[কনানীয় পুরাণ]]
* শাপাশ – সূর্য দেবী

### [[চীনা পুরাণ]]

* দৌমু – সূর্য দেবী, ক্ষেত্রবিশেষে মারীচির মিশ্র রূপ।
* জিহে – সূর্য দেবী ও দশ সূর্যের জননী
* ইউ হি, আকাশে সূর্যকে বহনকারী দেবতা
* হু কাই, সৌর তারকার দেবতা

### এলামাইট
* নাহুন্দি – সূর্য ও আইনের দেবতা

### [[হিন্দু পুরাণ]]

* অর্যমা – মধ্যদিবসীয় সূর্য দেবতা
* সবিতৃ – সূর্যোদয় ও সূর্যাস্তকালীন সূর্যের দেবতা
* সূর্য – সূর্য দেবতা
* মিত্র – ক্ষেত্রবিশেষে সূর্য দেবতা হিসাবে গণ্য
* অরুণ – সূর্যের সারথি, প্রভাতসূর্যের দেবতা
* তপতী – সূর্য দেবী

### [[হিট্টীয় পুরাণ]]
* ইস্তানু – সূর্য ও বিচারের দেবী/দেবতা
* আরিন্নার সূর্য দেবী
* স্বর্গের সূর্য দেবতা – বিচারের দিবালোকীয় দেবতা
* পৃথিবীর সূর্য দেবী – পাতাললোকের নারকী দেবী

### [[জাপানি পুরাণ]]

* অমতেরাসু – সূর্য দেবী

### [[মেসোপটেমীয় পুরাণ]]
* শামাশ – সূর্য ও বিচারের আক্কাদীয় দেবতা
* উটু – সূর্য ও বিচারের সুমেরীয় দেবতা

### [[সিথিয়ান ধর্ম]]
* তাবিতি – প্রাচীন ইরানীয় দেবী, সম্ভবত সূর্যের সঙ্গে যুক্ত ছিলেন।

### তোকারীয়
* এক "সূর্য দেবতা" ("কাউম নাকতে"), সম্ভবত দেবী।

### [[তুর্কি পুরাণ]]
* গুন আনা – সাধারণ তুর্কি সৌর দেবতা, কাজাখ ও কিরগিজ প্রথায় দেবী হিসাবে স্বীকৃত
* কোয়াশ – সূর্য দেবতা

### [[পারস্য পুরাণ]]
* মিথরা – প্রায়শই সূর্য হিসাবে চিহ্নিত।
* হ্‌ভারে-খ্‌শায়েতা – সূর্য য়জতা

### [[জুনবিল|জুনবাদ]]
* জুনবিল রাজবংশ ও জাবুলিস্তানের প্রজারা সূর্য উপাসনা করত। সূর্য দেবতাকে তারা অভিহিত করত জুন নামে। তারা বিশ্বাস করত, সূর্য হলেন বিচারের দেবতা, জগতে যা কিছু শুভ, তার শক্তি এবং তাই সূর্য অন্ধকারকে দূর করে মানুষকে আরেকটি দিন বাঁচবার সুযোগ করে দেন।

## ইউরোপীয়
### [[আর্মেনীয় পুরাণ]]
* আর, আরেভ – সূর্য দেবতা এবং সূর্য উপাসকদের বলা হত "সূর্যের সন্তান"।

### [[বাল্টিক পুরাণ]]
* সাউলে – সূর্য দেবী

### [[বাস্ক পুরাণ]]
* এখি – সূর্য দেবী ও মানবজাতির রক্ষাকর্ত্রী

### [[কেল্টীয় পুরাণ]]
* আইনে – আইরিশ প্রেম, গ্রীষ্ম, সম্পদ, সার্বভৌমত্বের দেবী, তিনি সূর্য ও উত্তরায়ণান্তের সঙ্গে যুক্ত
* আলাউনাস – গল সূর্য, আরোগ্য ও ভবিষ্যদ্বাণীর দেবতা
* বেলেনোস – গল সূর্য দেবতা
* এতেইন – আইরিশ সূর্য দেবী
* এপোনা – অশ্ব দেবতা যিনি এতেইনের সঙ্গে যুক্ত
* গ্রানাস – ঔষধিগুণসম্পন্ন খনিজ জলের ঝর্ণা, আরোগ্য-প্রদায়ক উষ্ণপ্রস্রবণ, খনিজ জলের ঝর্ণা এবং সূর্যের সঙ্গে যুক্ত দেবতা
* মাচা - "নারীজাতির সূর্য" এবং কখনও কখনও গ্রিয়ানের সমার্থক বলে ধরা হয়।
* ওলওয়েন – মূল ওয়েলশ সূর্য দেবীর হিসাবে বিনির্মিত নারী চরিত্র
* সুলিস – ব্রিটিশ দেবী যাঁর নামটি সাধারণ প্রত্ন-ইন্দো-ইউরোপীয় ভাষায় সূর্য শব্দের সঙ্গে যুক্ত এবং সেই সূত্রে হেলিওস, সোল, সোল ও সূর্য শব্দগুলির সমজ শব্দ। সুলিসের মধ্যে সৌর দেবতার ছাপ ছিল এবং তিনি ছিলেন আরোগ্য ও উষ্ণপ্রস্রবণের নিয়ন্ত্রণকারী। সম্ভবত তিনি ছিলেন কেল্টদের কার্যত সৌর দেবতা।

### [[এট্রুস্কান পুরাণ]]
* উসিল – হেলিওসের এট্রুস্কান প্রতিরূপ

### [[ফিনিশ পুরাণ]]
* পাইভাটার – সূর্য দেবী

### [[জার্মানীয় প্যাগানবাদ|জার্মানীয় পুরাণ]]
* সোল/সুন্না/সুন্নে – বিভিন্ন জার্মানীয় জাতিগোষ্ঠীর সাধারণ সূর্য দেবী, প্রত্ন-জার্মানীয় সোইলো থেকে উদ্ভূত; একটি নেকড়ে তাঁকে আকাশে অশ্ববাহিত রথে তাড়না করে নিয়ে যেত বলে মনে করা হত।

### [[গ্রিক পুরাণ]]
* হেলিওস – টাইটান এবং সূর্যের মূর্তিরূপ; তিনি আকাশে রথে চড়ে ঘুরে বেড়ান বলে মনে করা হত।
* অ্যাপোলো – আলো, আরোগ্য, সংগীত ও ভবিষ্যদ্বাণীর দেবতা। তাঁর সর্বাধিক পরিচিত বৈশিষ্ট্যসূচক বিশেষণ হল “ফোয়েবাস” (“উজ্জ্বল”)। কালক্রমে, বিশেষত হেলেনীয় ও রোমান যুগে, হেলিওসকে অপসারিত করে তিনি সূর্য দেবতার স্থান গ্রহণ করেন।
* ইয়োস – টাইটান ও ঊষার প্রতিমূর্তি
* হেমেরা – দিবসের আদিম দেবতা

### [[লুসিটানীয় পুরাণ]]
* এন্ডোভেলিকাস – স্বাস্থ্য ও সুরক্ষার দেবতা, তিনি সৌর দেবতা ও পাতাল দেবতা রূপে পূজিত হতেন।
* নেটো – দাবি করা হয় যে, তিনি ছিলেন সূর্য ও যুদ্ধের দেবতা
* এক সম্ভাব্য সৌর দেবী, যাঁর কাল্ট ভার্জিন মেরি নোসা সেনহোরা ডে অ্যান্টাইমের কাল্টে রূপান্তরিত হয়।

### [[মিনোয়ান ধর্ম|মিনোয়ান পুরাণ]]
* কোনও এক প্রকারের সৌর দেবী, সম্ভবত সর্প দেবী।

### [[রোমান পুরাণ]]
* অরোরা – ঊষা দেবী
* সোল – অশ্ববাহিত রথে আরূঢ় সূর্য দেবতা

### [[সামি পুরাণ]]
* বেইওয়ে – সূর্য, বসন্ত, উর্বরতা ও সুস্থতার দেবী

### [[স্লাভিক পুরাণ]]
* ডাজবগ – সূর্য দেবতা
* হোরস – সূর্য দেবতা

## ওশেনিয়া
### [[অস্ট্রেলীয় আদিবাসী ধর্ম]]
* বিলা – আডন্যামাথানহাদের নরখাদিকা সূর্য দেবী
* গ্‌নোয়ি – সৌর দেবী যিনি প্রতিদিন তাঁর হারানো পুত্রকে খুঁজে বেড়ান; তাঁর মশালের আলোই সূর্য বলে কথিত হয়।
* ওয়ালা – সৌর দেবী
* ওউরিউপ্রানিলি – সৌর দেবী, যাঁর মশালটি সূর্য হিসাবে কথিত
* ইহি – কাররাউরদের সূর্য, আলো ও সৃষ্টি দেবী

### [[মাওরি পুরাণ]]
* টামা-নুই-টে-রা – সূর্যের মূর্তিরূপ

## আরও দেখুন
* চান্দ্র দেবদেবীগণের তালিকা
* ঊষা দেবী

## তথ্যসূত্র

বিষয়শ্রেণী:দেবদেবীগণের তালিকা